
My lust was all to skorne folke and jape,
Shrewed turnes ever among them to use;
To skoffe and mowen like a wantoun ape;
Whan I dyd evele, other I koude accuse;
My wyttes fyve in waste I did all use,
Redier cheri-stones for to telle
Than gon to chirche, or here the sacryng belle.
Loth to ryse, lother to bedde at eve,
With unwasshe hondes redy to dyner,
My pater noster, my crede, or my beleve,
Cast atte cok1, lo, this was my maner!
Waved with eche wynd, as doth a reedspere,
Snybbed of my frendes, sucche teeches* t* amende,
Made a deef ere, list not to them attende.
A chyld resemblyng which was not lyke to thryve,
Froward to God, rekles in his servyce,
Loth to correccioun, slow my-selve to shryve,
All good themes redy to despise,
Chief bel-wether of [feynyd] truandice,
This is to mene, myself I coude feyne,
Sicke like a truant, and felt no maner peyne.
My port, my pas, my foot allwey unstable,
My loke, myn eyen, unsure and vagabound,
In alle my werkes sodeynly chaungeable,
To all good themes contrarye I was founde,
Now oversadd, now mornyng, now jocunde,
Wilfull, rekles, made stertyng as a hare,
To folowe my lust for no man wold I spare,
Entryng this tyme into relygioun,
Onto the plowe I put forth myne bond,
A yere complete made my professioun,
Considering Htel charge of thilke bond;
i Compare the moral saw scratched on a pillar of Barruigton church (Camlw,)
in a isth century hand;
Lo fol how the day goth,
Cast foly now to the Cok;
Ryft sone tydylh the Wroth,
It ys almast xij of the dole,

